[{"text_idx": "#000000", "text": "Hau, hezkuntzari buruzko, hain zuzen be, hezkuntza barrikuntzari buruzko bloga dozue. Bertan, Begon\u0303azpi Ikastolak, barrikuntza geletan zergatik, zelan eta, batez be, zertarako garatzen dauan azalduko deutsue."}, {"text_idx": "#000001", "text": "Robotika, integrala eta etorkizuna dauan hezkuntza"}, {"text_idx": "#000002", "text": "Begon\u0303azpi Ikastolako robotika gaia,Haur Hezkuntzatik Batxilergora"}, {"text_idx": "#000003", "text": "Robotika, roboten diseinu, taxuketa, eragiketa, egitura-antolaketa, manufaktura eta aplikazioari ekiten deutson teknologiaren adarra da. Honek mekanika, elektronika, informatika, adimen artifiziala, kontrol ingenieritza eta fisika arloak uztartzen dauz. Gaur egun, robotikak, zalantza barik, inguratzen gaituan guztiagaz dau zerikusia eta ondorioz, gure etxeko zein laneko ingurua baldintzatuko dau. Hori dala eta, egungo lan-urteetariko askok be, arlo honegaz lotura dabe."}, {"text_idx": "#000004", "text": "Baina robotika, hezkuntza mundu honetan harago joango da, ikasleei etorkizuneko lan mundurako prestakuntza ez eze, euren bizitza zein lanekoari aurre egiteko gaitasunak eta trebetasunak be eskainiko deutsez."}, {"text_idx": "#000005", "text": "Hauxe izan da Begon\u0303azpi Ikastolak robotikaren alde egiteko orduan eginiko apostua. Ikasturte honetatik aurrera, arlo hau eskola-curriculumaren osagaia da, etapa guztietan landuz, hau da, HHko bost urteko geletatik Batxilergoko geletara helduz, jakina, urterik urte erronka handitzen joango dala nabarmenduz. Hasierako taxuketa eta mugimenduetatik, apurka-apurka, gero eta gatxago eta konplexuagoak diran aginduen programaziora jo da. Aipatu behar dogu, azken mailetan diziplina honek, ingenieritza ikasleei irakasten jakezan jakintzak be itsatsi dauzala."}, {"text_idx": "#000006", "text": "Ikasturte honetatik aurrera, arlo hau eskola-curriculumaren osagaia da, etapa guztietan landuz, hau da, HHko bost urteko geletatik Batxilergoko geletara helduz"}, {"text_idx": "#000007", "text": "Ikasleak bere buruari galderak egingo deutsoz, iritzi desbardinak izanez eta jasoz."}, {"text_idx": "#000008", "text": "Zergatik irakatsi robotika hain txikitan?"}, {"text_idx": "#000009", "text": "Baina, zergaitik irakatsi robotika hain txikitan eta osotasunez? Begon\u0303azpi Ikastolaren Hezkuntza ereduak ulermenean (Harvardeko Unibertsitatean sortutako ereduagaz bat eginik) eta Howard Gardnerren adimen anizkoitzetan oinarritutako hainbat zutabe ditu. Azken baten, ikasleei jakintzak irakasteko eta bizitzarako prestatzeko Hezkuntza barriztatzeko eredua da. Ikasleak hausnartu eta bere garapenerako beharrezkoak izango dauzan jakintzak barneratuko dauz."}, {"text_idx": "#000010", "text": "Hain zuzen be, robotikaren irakaskuntzak, adimen anizkoitzetan, pentsaera dibergentean eta lan kooperatiboan sakontzeaz gain, sormena garatuko dau. Hau guztia, ahalegina eskatuko badeutso be, ikaslearentzat entretenigarria izanez."}, {"text_idx": "#000011", "text": "Robotikak adimen anizkoitzetan, pentsaera dibergentean eta lan kooperatiboan sakontzeaz gain, sormena garatuko dau"}, {"text_idx": "#000012", "text": "Eskola-eremuan, pentsaera dibergentea ez da sarritan emoten. Hau lantzen badogu, ikasleak bere buruari galderak egingo deutsoz, iritzi desbardinak izanez eta jasoz. Beraz, gaztazkak konpontzeko beste aukera edota sormen-lan batzuk bilatuko dauz."}, {"text_idx": "#000013", "text": "Lan kooperatiboak, ikasleak kideakaz lan egiten eta danen artean robotikak sortu daikezan arazoei urtenbideak aurkitzen bultzatzen ditu. Partaide guztien lana izango da."}, {"text_idx": "#000015", "text": "Honegaitik guztiagaitik, robotika apostu bat baino gehiago da, Begon\u0303azpi Ikastolaren Hezkuntza barriztatzeko ereduan errealitatea da."}]